b'\n_START_ARTICLE_\nZagreb (ru\xc5\xa1ilec)\n_START_SECTION_\nOperativna zgodovina\n_START_PARAGRAPH_\nPotem ko je Kraljevina Jugoslavija sprejela v slu\xc5\xbebo veliki ru\xc5\xa1ilec Dubrovnik, je v Franciji naro\xc4\x8dila \xc5\xa1e malo serijo manj\xc5\xa1ih ru\xc5\xa1ilcev. Te je oblikovalo podjetje Ateliers et Chantiers de la Loire. Prvega iz serije so izdelali v Franciji, preostala dva pa v jugoslovanskih ladjedelnicah. Oboro\xc5\xbeitev je dobavila \xc4\x8de\xc5\xa1koslova\xc5\xa1ka tovarna \xc5\xa0koda, pogonski sistem pa je bil kupljen v podjetju Yarrow Shipbuilders._NEWLINE_Ru\xc5\xa1ilec Zagreb je bil ob izbruhu aprilske vojne zasidran v Boki Kotorski in ni neposredno sodeloval v spopadih. 17. aprila sta Zagreb, da ne bi padel v roke italijanski vojni mornarici, potopila slu\xc5\xbebujo\xc4\x8da \xc4\x8dastnika Sergej Ma\xc5\xa1era in Milan Spasi\xc4\x87. Oba sta se potopila skupaj z ladjo, zaradi \xc4\x8desar so ju 10. septembra 1973 proglasili za narodna heroja Jugoslavije._NEWLINE_Danes je model ru\xc5\xa1ilca na ogled v Tehni\xc4\x8dnem muzeju v Zagrebu ter v Vojnem muzeju v Beogradu.'